Adrar des Ifoghas i Kidal.
**Kidal** er en av åtte regioner i Mali, og dekker et areal på 151 430 km². Den har beliggenhet i den nordlige delen av landet. Regionens hovedstad er Kidal.

Geografi
--------

Regionen grenser i vest mot regionen Timbuktu, i sør mot regionen Gao, mot Niger i øst og Algerie i nord.

Kidal har ørkenklima, med dagtemperaturer så høye som 45 °C.

I 2009 hadde regionen en befolkning på 67 638 innbyggere. Regionen er svært isolert og tynt befolket, med rundt 0.5 personer pr kvadratkilometer. Befolkningen består i stor grad av nomadiske tuareger.

Regionens største byer er Kidal, Tessalit og Aguelhok.

Økonomi og infrastruktur
------------------------

De viktigste næringene i regionen er husdyrhold, kunst og handel. Kommersielt jordbruk har blitt etablert enkelte steder i Kidal. Regionen er ekstremt isolert, uten asfalterte veier eller elver for transport.

Historie
--------

Regionen har vært gjennom flere opprør av tuaregene, blant disse i 1963-64 og 1990-91. Regionen Kidal ble dannet 8. august 1991.

Ved utgangen av 2011 var en annen gruppe av tuareger, Mouvement national pour la libération de l'Azawad (MNLA), aktive i regionen. 6. april 2012 erklærte MNLA Azawad som uavhengig stat, en uavhengighet som ikke ble anerkjent av noe land eller internasjonal organisasjon. Regionen ble inntil 2013 kontrollert av ulike væpnede grupperinger som Ançar Dine og MNLA.

Kultur
------

Regionen er befolket primært av tuareger, et nomadisk folkeslag av berbisk opprinnelse. Tuaregene bruker tifinagh-alfabetet.

Selv om den nomadiske livsstilen anses som den best tilpassede i forhold til de krevende klimatiske forholdene i regionen, har flere tettbebyggelser oppstått: Aguelhok, Tessalit og Tinzaouaten.

Administrativ inndeling
-----------------------

Kidal-regionens kretser
Kidal er delt inn i fire kretser (*Cercle*), som til sammen består av elleve kommuner:

| Krets (*Cercle*) | Areal (km2) | BefolkningFolketellingen 1998 | BefolkningFolketellingen 2009 |
| --- | --- | --- | --- |
| Kidal | 21 353 | 16 495 | 33 087 |  |
| Tessalit | 39 000 | 12 362 | 16 289 |  |
| Abeïbara | 23 750 | 7 363 | 10 286 |  |
| Tin-Essako |  | 2 554 | 7 976 |  |
|

Se også
-------

* Malis regioner
* Malis kretser

Referanser
----------

1. ↑   *Resultats Provisoires RGPH 2009 (Région de Kidal)*, République de Mali: Institut National de la Statistique, arkivert fra originalen on 2010-05-13, besøkt 2012-04-30
2. ↑  BBC Staff (30. mars 2012). «Mali coup: Rebels seize desert capital Kidal». *BBC News*. Besøkt 30. mars 2012.
3. ↑   *Communes de la Région de Kidal*, Ministère de l’administration territoriale et des collectivités locales, République du Mali, arkivert fra originalen on 2012-03-09,   «Arkivert kopi» (PDF). Arkivert fra originalen (PDF) 9. mars 2012. Besøkt 30. april 2012. **(fransk)**.

Eksterne lenker
---------------

* (en) Kidal Region – kategori av bilder, video eller lyd på Commons
* Info om Kidal, **(fransk)**
* *Synthèse des Communaux Sécurité Alimentaire de la Région de Kidal 2007-2011*, Commissariat à la Sécurité Alimentaire, République du Mali, USAID-Mali, 2007, arkivert fra originalen on 2012-04-29,   Arkivert 29. april 2012 hos Wayback Machine. **(fransk)**

| * v
* d
* r
Malis regioner |
| --- |
| Bamako (hovedstad) **·** Gao **·** Kayes **·** Kidal **·** Koulikoro **·** Mopti **·** Ségou **·** Sikasso **·** Timbuktu | Malis flagg |
| ISO 3166-2:ML |

|  |  |
| --- | --- |
| Oppslagsverk/autoritetsdata | LCCN **·** GeoNames **·** MusicBrainz
 |